แนวโน้มหุ้นยังมีลุ้นขึ้น
นักวิเคราะห์ฯเผยตลาดหุ้นไทยเช้านี้ยังมีลุ้นขึ้นได้อยู่ สภาพคล่องมากจะเป็นตัวขับเคลื่อนตลาด
7 มี.ค. 2556

นักวิเคราะห์ฯเผยตลาดหุ้นไทยเช้านี้ยังมีลุ้นขึ้นได้อยู่ สภาพคล่องมากจะเป็นตัวขับเคลื่อนตลาด
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้ยังมีโอกาสที่จะปรับตัวขึ้นได้อยู่ เพียงแต่กรอบของการปรับตัวขึ้นอาจจะแคบเล็กน้อย เนื่องจากที่ผ่านมาได้มีการปรับตัวขึ้นไปพอควร 
ขณะเดียวกันเช้านี้ตลาดเพื่อนบ้านก็มีการแกว่งตัวทั้งในแดนบวก-ลบ เนื่องจากยังไม่มีแรงส่งใหม่เข้ามา คือยังไม่มีปัจจัยเพิ่มเติม ทั้งนี้ สิ่งที่จะต้องติดตามยังเป็นเรื่องเศรษฐกิจของสหรัฐฯ อย่างไรก็ดี เวลานี้สภาพคล่องที่มีอยู่มากจึงเป็นตัวขับเคลื่อนให้กับตลาดฯในช่วงนี้ได้  พร้อมให้แนวรับ 1,550 จุด แนวต้าน 1,565 จุด